text: Navne til storkeungerne: Se hvilket navn der fører 
  07 juli 2018 kl. 15.48
  Storkeungerne i Smedager er lige nu navneløse, men snart skal de navngives. Derfor leder TV SYD efter bud på navne. Flere er allerede kommet med deres bud. 
  Hvad skal storkeungerne i Smedager hedde?
  Det spørgsmål spurgte TV SYD sine læsere om fredag. Vi bliver i Lindgren-universet, så alle Tommy og Annikas unger har navne i samme stil. Der er allerede mange, der er kommet med ideer til, hvad de tre kan hedde - også navne, der ikke er inden for Lindgren-universet. 
  Det er lige fra Kylle, Pylle og Rylle til Jesus, Muhammed og Trump.
  Der er også bud på navne inden for Lindgren-universet. Det er blandt andet Ida, Alma og Emil, men som det ser ud lige nu, så fører forslaget: Rip, Rap og Rup på TV SYDs Facebookside. 
  I løbet af den kommende uge vil vi kende ungernes køn, og herefter vil vi starte en navneafstemning på tvsyd.dk. 
  Gemmer du på et forslag til, hvad de tre unge skal hedde, må du gerne sende os dit forslag til et eller flere navne til stork@tvsyd.dk.
  Du kan følge med i storkeungernes liv her og få inspiration navne.
  Nogle af de mange bud på navne: 
  - Ida, Alma og Emil- Rip, Rap og Rup- Snip, Snap og Snude- Kylle, Pylle og Rylle - Køpke, Skovgaard og Guldberg - Jesus, Muhammed og Trump
  
  
  